
	Vår saksbehandlar
	Vår dato
	Vår referanse

	Hermund Mjelstad – tlf 57 65 51 42
	21.09.2004  
	2004/5691 -2/ 434.11  

	E-post: hm@fmsf.no
	Dykkar dato
	Dykkar referanse

	
	20.09.2004  
	  


	Skjolden sankelag  

6876  Skjolden    
	


Skjolden sankelag - Søknad om skadefellingsløyve på jerv

Vi viser til tlf. samtale 20.09.04 der det munnleg vart gjeve skadefellingsløyve på ein jerv.

Bakgrunn er funn av 8 kadaver og eit dyr som måtte avlivast i området Fast – Vigdalen. 7 av kadavera var i følgje sankelaget ferske. SNO har undersøkt kadavera, og jerv er vurdert til å vere skadegjerar. Fleire observasjonar av jerv er gjort i vinter, vår og sumar. 16.09.04 vart det observert spor etter tre dyr i fersk nysnø, noko som kan indikere at det er ei ho med to kvelpar. Observasjonen er ikkje kontrollert av SNO. 

Regionen Sogn og Fjordane, Hordaland, Rogaland og Vest-Agder fekk tildelt 2 betinga fellingsløyve for jerv, sjå brev frå DN 03.06.04. Løyva gjeld i perioden 03.06.04 – 15.02.05. Ei kvelp vart felt i Årdal 07.08.04 og det er såleis eitt løyve igjen i regionen.

Det dokumenterte skadeomfanget er førebels ikkje spesielt stort, men det manglar ein god del dyr, og skadepotensialet er stort dei næraste dagane. Det er framleis ein god del sau igjen i området, og sankinga pågår for fullt. 

Fylkesmannen finn det difor riktig å gje skadefellingsløyve for ein jerv i området mellom Jostedalen og Årdalsfjorden fram til lisensjakta startar 1. oktober. Fellingsløyvet gjeld frå og med 20.09.04 til og med 30.09.04. Fellingsområdet er avgrensa av Jostedalen i vest til Årdalsfjorden i aust med fylkesgrensa til Oppland som grense i nord.

Fellingsløyvet er gjeve med heimel i § 12 i viltlova og i § 3 i forskrift om forvaltning av bjørn, jerv, ulv og gaupe fastsett ved Kgl. Res. 30.06.2000, og etter fullmakt gjeven av DN 03.06.04.

Følgjande vilkår er knytt til fellingsløyvet:

1. Fellingsløyvet vert tildelt Skjolden sankelag, v/Arne Rebni Øvreås. Sankelaget melder frå til Luster kommune om  kva for personar som tek del i jakta. Dette må skje før jakta startar. Berre jegerar som er godkjende av sankelaget kan delta i fellingsforsøket. Jaktlaget/jaktlaga må ikkje vere større enn at det er sikra kommunikasjon mellom jegerane og jaktlaga for å unngå at fleire dyr vert felte. 

2. Alle oppnemnde jegerar skal vere kjende med innhaldet i dette brevet og vedlagde brev  av 3.6.2004 frå Direktoratet for naturforvaltning.

3. Ved felling av jerv skal det nyttast våpen- og ammunisjon godkjent for storviltjakt, jf. ”Forskrift av 22. mars 2002, nr.150, om utøvelse av jakt og fangst” – jf spesielt 

§ 2, 2. ledd og §§ 3, 15, 16 og 18.   Bruk av hagle er tillate ved felling av jerv.

4. Felling av jerv skal straks meldast til kommunen, fylkesmannen og SNO/DN.

      Meldinga skal innehalde opplysningar om tid og stad for fellinga. 


Fellingsstaden skal kunne påvisast.   

5

Dersom jerv vert såra under forsøk på felling, pliktar jegeren utan opphald å melde frå til fylkesmannen, kommunen og næraste politimynde. 

Generelt for ettersøk av jerv gjeld punkta i forvaltningsforskrifta § 6.

6
Jerv som blir felt er Viltfondet sin eigedom. Ingen kan difor på nokon måte gjere seg nytte av jerven utan etter samtykke med DN. Felt dyr skal så raskt som mogleg sendast til Norsk  Institutt for Naturforskning (NINA), Tungasletta 2, 7485 Trondheim.

7. Med heimel i viltlova § 52, siste ledd, har DN gjeve løyve til bruk av laus hund under forsøk på felling. Dersom dette vert vurdert må naudsynt løyve etter bufelova hentast inn av jaktleiar.

Dette vedtaket kan påklagast etter reglane i forvaltningslova innan tre veker.  Ein eventuell klage skal rettast til DN, men sendast via fylkesmannen. Fylkesmannen kan gje nærare opplysningar om klagerett og rett til å sjå saksdokument. 

Vi reknar elles med at nedsankinga av dei sauene som framleis går att i fjellet held fram med full tyngde.

Med helsing

	Jofred Takle
	Hermund Mjelstad

	Seksjonsleiar
	førstekonsulent


Vedlegg: Brev av 3.6.2004 frå Direktoratet for naturforvaltning


Kopi u/vedlegg:




Luster kommune, pb 124, 6866 Gaupne



Lensmannen i Luster,   6866 Gaupne



Årdal kommune, pb 40, 6881 Årdalstangen



Lensmannen i Årdal, 6885 Årdalstangen



Foreningen Våre Rovdyr, Postboks 195, 2151 Årnes



Naturvernforbundet i Sogn og Fjordane, pb 470, 6853 Sogndal



Ofredal sankelag v/Erling Offerdal, Ofredal, 6885 Årdalstangen



SNO Hardangervidda, pb 73, 5786 Eidfjord



Direktoratet for naturforvaltning, Tungasletta 2, 7485 Trondheim



Rovviltutvalet v/Kirsti Timenes Bell, 6978 Viksdalen

